techiaith/cofnodycynulliad_en-cy huggingface dataset:
English: Thank you. You will have heard my answer to Luke Fletcher around the review of the learner transport Measure, and I mentioned that we need to look at the wider issues that that review threw up at the end of the previous term of government, and whether we need to have a look at the scope of the legislation more widely to ensure we do have those effective services. In relation to support for HGV drivers to be trained to a class 1 level, there is the ReAct programme, which you will be very aware of, and certainly there is grant of up to £1,500 available that will cover all aspects of training, testing and licensing. So, there's that funding, which has been available now for about six years, I think. Also, Jobcentre Plus is running a pilot programme across the UK, and that does include Flintshire and south-west Wales, in collaboration with local authorities and local transport companies. That answers the second part of your question around working with, particularly, unemployed people who are looking to be HGV drivers.
Welsh: Diolch. Byddwch chi wedi clywed fy ateb i Luke Fletcher ynghylch yr adolygiad o'r Mesur cludiant i ddysgwyr, a gwnes i sôn bod angen i ni edrych ar y materion ehangach a godwyd yn yr adolygiad hwnnw ar ddiwedd tymor blaenorol y llywodraeth, ac a oes angen i ni ystyried cwmpas y ddeddfwriaeth yn ehangach er mwyn sicrhau bod gennym ni'r gwasanaethau effeithiol hynny. O ran cymorth i yrwyr Cerbydau Nwyddau Trwm gael eu hyfforddi i lefel dosbarth 1, mae rhaglen ReAct, y byddwch chi'n ymwybodol iawn ohoni, ac yn sicr mae grant hyd at £1,500 ar gael a fydd yn cynnwys pob agwedd ar hyfforddiant, profi a thrwyddedu. Felly, mae'r cyllid hwnnw, sydd wedi bod ar gael nawr am ryw chwe blynedd, rwy'n meddwl. Hefyd, mae'r Ganolfan Byd Gwaith yn cynnal rhaglen dreialu ledled y DU, ac mae hynny'n cynnwys sir y Fflint a'r de-orllewin, mewn cydweithrediad ag awdurdodau lleol a chwmnïau trafnidiaeth lleol. Mae hynny'n ateb ail ran eich cwestiwn ynghylch gweithio gyda phobl ddi-waith, yn enwedig pobl ddi-waith sy'n bwriadu bod yn yrwyr Cerbydau Nwyddau Trwm.
English: I would like to call for an urgent Welsh Government statement on GP services in Wales. Although the COVID pandemic has shone a light on these, warnings to the Welsh Government of a GP crisis in Wales long predate this. In 2012, both BMA Cymru and the Royal College of General Practitioners relaunched campaigns warning that Wales faced a GP crisis, that 90 per cent of patient contacts were with general practice and yet funding as a share of the NHS cake had fallen, and that they had relaunched their campaigns because the Welsh Government didn't listen. At a 2014 BMA Cymru briefing in the Assembly, the chair of the north Wales local medical committee said general practice in north Wales was in crisis, several practices had been unable to fill vacancies, and many GPs were seriously considering retirement because of the currently expanding workload. Jump forward and, last Thursday, the north Wales community health council said that people were facing a crisis of access to GPs. The chair of the Welsh GPs committee at the BMA, representing doctors, said problems were developing before COVID, with more GPs being lost to early retirement. I call for an urgent statement accordingly.
Welsh: Hoffwn i alw am ddatganiad brys gan Lywodraeth Cymru ar wasanaethau meddygon teulu yng Nghymru. Er bod pandemig COVID wedi taflu goleuni ar y rhain, mae rhybuddion i Lywodraeth Cymru ynghylch argyfwng meddygon teulu yng Nghymru wedi rhagflaenu hyn ers tro byd. Yn 2012, ail-lansiodd BMA Cymru a Choleg Brenhinol yr Ymarferwyr Cyffredinol ymgyrchoedd yn rhybuddio bod Cymru'n wynebu argyfwng meddygon teulu, bod 90 y cant o gysylltiadau cleifion â meddyg teulu ac eto roedd cyllid fel cyfran o gacen y GIG wedi gostwng, a'u bod wedi ail-lansio eu hymgyrchoedd oherwydd nad oedd Llywodraeth Cymru yn gwrando. Mewn sesiwn friffio gan BMA Cymru yn 2014 yn y Cynulliad, dywedodd cadeirydd pwyllgor meddygol lleol y gogledd fod ymarfer cyffredinol yn y gogledd mewn argyfwng, nad oedd sawl practis wedi gallu llenwi swyddi gwag, ac roedd llawer o feddygon teulu yn ystyried ymddeol o ddifrif oherwydd y llwyth gwaith sy'n ehangu ar hyn o bryd. Neidiwch ymlaen a, ddydd Iau diwethaf, dywedodd cyngor iechyd cymuned y gogledd fod pobl yn wynebu argyfwng yn gallu manteisio ar wasanaethau meddygon teulu. Dywedodd cadeirydd pwyllgor meddygon teulu Cymru yn y BMA, sy'n cynrychioli meddygon, fod problemau'n datblygu cyn COVID, a mwy o feddygon teulu yn cael eu colli ar ôl ymddeol yn gynnar. Rwy'n galw am ddatganiad brys yn unol â hynny.
English: I really wish Members would perhaps be a little bit more measured when they use the word 'crisis'. Whilst of course we have seen our GPs asked to so much more work, particularly during the COVID-19 pandemic - and we're extremely grateful for the amazing roll-out of the COVID-19 vaccine programme - as you will have heard the First Minister say, we're now asking them to do the winter flu vaccination programme, and we're asking them to do the COVID booster vaccination programme, too. So, our GPs are absolutely out there working with our populations and patients to ensure they have that protection. Of course we see GPs retiring, just like we do in any other sector across Wales, and it is really important that there is that planning, which perhaps we haven't seen as much of in the health service. But, of course, GPs are self-employed, and I know from my own discussions, working with GPs, it is really important that they have that planning within their own practice to make sure that there isn't that gap. It's also really important that we continue to work very hard with our health boards, because they are responsible for ensuring that their populations have access to GP services.
Welsh: Rydw i wir ym dymuno y byddai Aelodau efallai ychydig yn fwy pwyllog pan fyddan nhw'n defnyddio'r gair 'argyfwng'. Er ein bod ni, wrth gwrs, wedi gweld galw ar ein meddygon teulu i wneud gymaint mwy o waith, yn enwedig yn ystod pandemig COVID-19 - ac rydym ni'n hynod ddiolchgar am gyflwyniad anhygoel y rhaglen frechu COVID-19 - fel y byddwch chi wedi clywed y Prif Weinidog yn ei ddweud, rydym ni yn awr yn gofyn iddyn nhw wneud rhaglen brechu ffliw'r gaeaf, ac rydym ni'n gofyn iddyn nhw wneud rhaglen frechu atgyfnerthu COVID hefyd. Felly, mae ein meddygon teulu ni allan yno'n gweithio gyda'n poblogaethau a'n cleifion i sicrhau eu bod nhw'n cael yr amddiffyniad hwnnw. Wrth gwrs, rydym ni'n gweld meddygon teulu'n ymddeol, yn union fel yr ydym ni yn gweld hynny mewn unrhyw sector arall ledled Cymru, ac mae'n bwysig iawn bod y cynllunio hwnnw, nad ydym ni efallai wedi gweld gymaint ohono yn y gwasanaeth iechyd. Ond, wrth gwrs, mae meddygon teulu'n hunangyflogedig, ac rwy'n ymwybodol o fy nhrafodaethau fy hun, gan weithio gyda meddygon teulu, mae'n bwysig iawn bod ganddyn nhw'r cynllunio hwnnw o fewn eu meddygfeydd eu hunain i sicrhau nad oes y bwlch hwnnw. Mae hefyd yn bwysig iawn ein bod ni'n parhau i weithio'n galed iawn gyda'n byrddau iechyd, oherwydd maen nhw'n gyfrifol am sicrhau bod eu poblogaethau'n cael y cyfle i fanteisio ar wasanaethau meddygon teulu.
English: Diolch, Llywydd. Trefnydd, children's hospices in Wales provide an absolutely invaluable service to the children they care for and their families. The vast majority of the funding that children's hospices rely on comes through donations. In the spring, the Welsh Government gave encouraging news that they were working with the end-of-life care board to review funding for hospices. Please can we have an update on the progress of that review, and how children's hospices in particular, and the children with life-limiting conditions themselves, will be considered within it?
Welsh: Diolch, Llywydd. Mae'r cartref, hosbisau plant yng Nghymru yn darparu gwasanaeth cwbl amhrisiadwy i'r plant y maen nhw'n gofalu amdanyn nhw a'u teuluoedd. Mae'r mwyafrif helaeth o'r cyllid y mae hosbisau plant yn dibynnu arno yn dod drwy roddion. Yn y gwanwyn, rhoddodd Llywodraeth Cymru newyddion calonogol eu bod yn gweithio gyda'r bwrdd gofal diwedd oes i adolygu cyllid ar gyfer hosbisau. A gawn ni'r wybodaeth ddiweddaraf ynghylch cynnydd yr adolygiad hwnnw, a sut y bydd hosbisau plant yn arbennig, a'r plant sydd â chyflyrau sy'n cyfyngu ar eu bywydau eu hunain, yn cael eu hystyried ynddo?
English: Thank you. Yes, that review is due to be completed by the end of next month, i.e. October 2021. I know that recommendations will be coming forward to the health Minister, and I will certainly ask her to update Members when that review is complete.
Welsh: Diolch i chi. Cewch, mae'r adolygiad hwnnw i fod i gael ei gwblhau erbyn diwedd y mis nesaf, h.y. mis Hydref 2021. Fe wn i y bydd argymhellion yn cael eu cyflwyno i'r Gweinidog iechyd, ac yn sicr fe fyddaf yn gofyn iddi hi roi'r wybodaeth ddiweddaraf i'r Aelodau pan fydd yr adolygiad hwnnw wedi cael ei gwblhau.
English: The next item is a statement by the First Minister on inter-governmental relations, and I call on the First Minister to make that statement.
Welsh: Yr eitem nesaf, felly, yw'r datganiad gan y Prif Weinidog ar y cysylltiadau rhynglywodraethol, a dwi'n galw ar y Prif Weinidog i wneud ei ddatganiad.
English: Thank you, Llywydd. Today, I publish the Welsh Government's annual report on inter-governmental relations for the period 2020-21. The report is part of this Government's commitment to transparency with the Senedd on inter-institutional and inter-governmental relations. I will continue to report on our relations and joint working with other Governments in the UK as well as with our British-Irish Council partners. I recently agreed with the Chair of the Legislation, Justice and Constitution Committee to renew our inter-institutional relations agreement for this sixth Senedd, and our officials are working on this.
Welsh: Llywydd, diolch yn fawr. Heddiw, rwy'n cyhoeddi adroddiad blynyddol Llywodraeth Cymru ar berthnasau rhynglywodraethol am y flwyddyn 2020-21. Mae'r adroddiad yn rhan o ymroddiad y Llywodraeth i rannu gwybodaeth gyda'r Senedd ynglŷn â'r berthynas rynglywodraethol. Fe wnaf i barhau i adrodd ar ein perthynas a'n cydweithio gyda Llywodraethau eraill yn y Deyrnas Unedig, yn ogystal â'n partneriaid yn y Cyngor Prydeinig-Gwyddelig. Yn ddiweddar, cytunais gyda Chadeirydd y Pwyllgor Deddfwriaeth, Cyfiawnder a'r Cyfansoddiad i adnewyddu ein cytundeb ar y berthynas ryngsefydliadol yn y chweched Senedd, ac mae swyddogion yn gweithio ar hyn.
English: You're testing me here now. You're out of time.
Welsh: Rydych chi'n trethu fy amynedd i nawr. Mae eich amser chi ar ben.
English: I want to end on a positive note.
Welsh: Rwy'n awyddus i orffen ar nodyn cadarnhaol.
English: All right; inject some positivity, then.
Welsh: Iawn; byddwch chi'n gadarnhaol, felly.
English: I was very pleased, First Minister, to hear your references to engagement with Ireland through the British-Irish Council and indeed the other work that you've been doing. Obviously, I'm a proud Irish citizen as well as being a British citizen, and I think that those relationships are extremely important for Wales, given the fact that we have a fellow Celtic nation that wants to engage positively with us, and I think that the collaboration with the Republic of Ireland will be extremely important into the future. So, I do look forward to you making further statements on the British-Irish Council, and look forward, hopefully, to the outcome of the inter-governmental review being implemented so that these relationships can prosper in the future.
Welsh: Roeddwn i'n falch iawn, Prif Weinidog, o glywed eich cyfeiriadau chi at ymgysylltu ag Iwerddon drwy'r Cyngor Prydeinig-Gwyddelig ac yn wir y gwaith arall yr ydych chi wedi bod yn ei wneud. Yn amlwg, rwy'n ymfalchïo fy mod i'n ddinesydd Gwyddelig yn ogystal â bod yn ddinesydd Prydeinig, ac rwyf i o'r farn fod y cydberthnasau hynny'n eithriadol o bwysig i Gymru, o gofio bod gennym ni gyd-genedl Geltaidd sy'n frwdfrydig i ymgysylltu yn gadarnhaol â ni, ac rwy'n credu y bydd cydweithio â Gweriniaeth Iwerddon yn eithriadol o bwysig i'r dyfodol. Felly, rwy'n edrych ymlaen at wneud datganiadau pellach ynglŷn â'r Cyngor Prydeinig-Gwyddelig, ac yn edrych ymlaen, rwy'n gobeithio, at weithredu canlyniad yr adolygiad rhynglywodraethol fel y gall y cydberthnasau hyn ffynnu yn y dyfodol.
English: My constituents, like many people in north-east Wales, have closer ties to Chester, Liverpool and Manchester than what they do to Cardiff. How is the Welsh Government working with metro mayors in the north-west of England to achieve common goals and promote shared services? Cross-border issues are of particular concern in the Vale of Clwyd, so how are the Welsh Government looking to work with the UK Government and English local authorities to address greater cross-border working, particularly in health and care? Finally, First Minister, what impact is the Mersey Dee Alliance having on the north Wales growth deal, and how is the Welsh Government working to improve closer working between local authorities, such as Denbighshire County Council, the Welsh and UK Governments to improve the economic fortunes of the entire region on both sides of Offa's Dyke? Thank you very much.
Welsh: Mae gan fy etholwyr i, fel llawer o bobl yn y gogledd-ddwyrain, gysylltiadau agosach â Chaer, Lerpwl, a Manceinion na'r rhai sydd ganddyn nhw â Chaerdydd. Sut mae Llywodraeth Cymru yn gweithio gyda meiri metro yng ngogledd-orllewin Lloegr i gyflawni nodau cyffredin a hyrwyddo cydwasanaethau? Mae materion trawsffiniol yn peri pryder arbennig yn Nyffryn Clwyd, felly sut mae Llywodraeth Cymru am weithio gyda Llywodraeth y DU ac awdurdodau lleol Lloegr i fynd i'r afael â mwy o weithio trawsffiniol, ym maes iechyd a gofal yn arbennig felly? Yn olaf, Prif Weinidog, pa effaith y mae Cynghrair Mersi a'r Ddyfrdwy yn ei chael ar fargen twf y gogledd, a sut mae Llywodraeth Cymru am weithio i atgyfnerthu cydweithio agosach rhwng awdurdodau lleol, fel Cyngor Sir Ddinbych, Llywodraethau Cymru a'r DU i wella ffyniant economaidd y rhanbarth cyfan ar y naill ochr a'r llall i Glawdd Offa? Diolch yn fawr iawn i chi.
English: I thank the Member, because I think those are genuinely important points. And I think, as we design inter-governmental arrangements for the future, then ways of being able to draw in regional voices in England will be very important in all of that. Now, in the last few days, I've had opportunities to meet with metro mayors from many parts of England, and that includes the north-west as well, and the Mersey Dee Alliance is a very important part of the landscape for the economy of north-east Wales. One of the difficulties of finding a way of acting - I'm thinking of the right word, for a moment, Llywydd - in a thoroughgoing way with metro mayors is they're all different - they all have different powers, they all have different responsibilities; there's no pattern. So, you can't have just a single approach that is easy to take from one set of relations to another. But I think the general point that the Member makes is an important one, and that, as metro mayors and English devolution mature, then, those relationships along our border, in the north-east with Liverpool and Manchester, but with the south-west of England as well, will be very important to Wales.
Welsh: Rwy'n diolch i'r Aelod, oherwydd mae'r rhain yn bwyntiau gwirioneddol bwysig yn fy marn i. Ac rwy'n credu, wrth i ni gynllunio trefniadau rhynglywodraethol ar gyfer y dyfodol, yna fe fydd ffyrdd o allu denu lleisiau rhanbarthol yn Lloegr yn bwysig iawn yn hynny i gyd. Nawr, yn y dyddiau diwethaf, fe gefais i gyfleoedd i gwrdd â meiri metro o sawl rhan o Loegr, ac mae hynny'n cynnwys y gogledd-orllewin hefyd, ac mae Cynghrair Mersi a'r Ddyfrdwy yn rhan bwysig iawn o'r dirwedd ar gyfer economi gogledd-ddwyrain Cymru. Un o'r anawsterau o ddod o hyd i ffordd o weithredu - rwy'n chwilio am y gair cywir, am eiliad, Llywydd - mewn ffordd drylwyr gyda meiri metro yw eu bod nhw i gyd yn wahanol - mae gan bob un ohonyn nhw bwerau sy'n amrywio, mae gan bob un ohonyn nhw gyfrifoldebau sy'n amrywio; nid oes unrhyw batrwm. Felly, ni allwch chi fod ag un dull o weithredu sy'n hawdd ei ddwyn o un gyfres o gysylltiadau i un arall. Ond rwy'n credu bod y pwynt cyffredinol y mae'r Aelod yn ei wneud yn un pwysig, ac, wrth i gyfundrefn o feiri metro a datganoli aeddfedu yn Lloegr, yna, fe fydd y cydberthnasau hynny ar hyd ein ffin ni, yn y gogledd-ddwyrain gyda Lerpwl a Manceinion, ond gyda de-orllewin Lloegr hefyd, yn bwysig iawn i Gymru.
English: I thank the First Minister. That concludes that item. We will now take a short break to allow changeovers in the Chamber.
Welsh: Diolch i'r Prif Weinidog. Felly, mae'r eitem yna ar ben. Ac fe fyddwn ni'n cymryd toriad byr nawr, tra ein bod ni'n ail-drefnu'r Siambr.
English: Thank you, and welcome back. The next item is a statement by the Minister for Economy on the shared prosperity fund and the levelling-up fund. I call on the Minister for Economy, Vaughan Gething.
Welsh: Diolch, a chroeso nôl. Yr eitem nesaf fydd y datganiad gan Weinidog yr Economi, y gronfa codi'r gwastad a chronfa ffyniant gyffredin y Deyrnas Unedig. Galwaf ar Weinidog yr Economi, Vaughan Gething.
English: Thank you, Deputy Llywydd. In June, this Senedd overwhelmingly agreed that the UK Government's approach to European Union successor funds represented an assault on Welsh devolution. It is clear that these distant and poorly defined plans at present systematically exclude this Senedd on matters that its Members are elected to take decisions upon. We now face a vast reduction in funding this year despite repeated promises that Wales would not be worse off financially after Brexit. Around £10 million, or an average of £450,000 for each Welsh local authority, is expected this year from the community renewal fund. Some areas, including Bridgend, Caerphilly and Flintshire are excluded from the priority funding list whilst more prosperous English areas are included. Deputy Llywydd, the UK Government cannot maintain the myth that all parts of Wales will benefit and that we are no worse off. The UK Government continue to point to the availability of remaining funds from the 2014-20 EU programmes, but it is clear that new EU programmes would already have started by now. And removing this overlap matters. It represents an average annual loss to Wales of £375 million at the same time as making the ability to plan impossible. Delivery partners are already looking to dismantle the infrastructure needed to deliver longer term interventions because they need to know now that funding will still be there beyond 2023.
Welsh: Diolch, Dirprwy Lywydd. Ym mis Mehefin, cytunodd y Senedd hon yn llwyr fod ymagwedd Llywodraeth y DU at gronfeydd olynol yr Undeb Ewropeaidd yn ymosodiad ar ddatganoli yng Nghymru. Mae'n amlwg bod y cynlluniau pell ac wedi'u diffinio'n wael hyn ar hyn o bryd yn eithrio'r Senedd hon yn systematig ar faterion y caiff ei Haelodau eu hethol i wneud penderfyniadau arnynt. Rydym bellach yn wynebu gostyngiad enfawr yn y cyllid eleni er gwaethaf addewidion mynych na fyddai Cymru yn waeth ei byd yn ariannol ar ôl Brexit. Disgwylir tua £10 miliwn, neu gyfartaledd o £450,000 ar gyfer pob awdurdod lleol yng Nghymru, eleni o'r gronfa adnewyddu cymunedol. Mae rhai ardaloedd, gan gynnwys Pen-y-bont ar Ogwr, Caerffili a sir y Fflint, wedi'u heithrio o'r rhestr ariannu blaenoriaeth tra bod ardaloedd mwy llewyrchus yn Lloegr yn cael eu cynnwys. Dirprwy Lywydd, ni all Llywodraeth y DU gynnal y myth y bydd pob rhan o Gymru yn elwa ac nad ydym yn waeth ein byd. Mae Llywodraeth y DU yn parhau i dynnu sylw at y cyllid sydd ar gael o raglenni'r UE 2014-20, ond mae'n amlwg y byddai rhaglenni newydd yr UE eisoes wedi dechrau erbyn hyn. Ac mae dileu'r gorgyffwrdd hwn yn bwysig. Mae'n cynrychioli colled flynyddol gyfartalog o £375 miliwn i Gymru ar yr un pryd â gwneud y gallu i gynllunio'n amhosibl. Mae partneriaid cyflawni eisoes yn ceisio datgymalu'r seilwaith sydd ei angen i ddarparu ymyriadau tymor hirach oherwydd bod angen iddyn nhw wybod yn awr y bydd cyllid yno o hyd y tu hwnt i 2023.
English: The Member has exceeded his time.
Welsh: Mae'r Aelod wedi cael mwy na'i amser.
English: And I'll finish with this, if you'll be kind. What I can see is that they are repeating the mistakes of the past, and not learning the lessons of the past.
Welsh: Ac fe wnaf orffen gyda hyn, os byddwch chi'n garedig. Yr hyn y gallaf i ei weld yw eu bod yn ailadrodd camgymeriadau'r gorffennol, ac nad ydyn nhw'n dysgu gwersi'r gorffennol.
English: Can I remind Members to please keep to your time limit so we can get as many people to speak as have requested? Sam Rowlands.
Welsh: A gaf i atgoffa'r Aelodau i gadw at eich terfyn amser fel y gallwn ni gael cynifer o bobl i siarad ag sydd wedi gwneud cais i siarad? Sam Rowlands.
English: Thank you, Deputy Presiding Officer, and thank you, Minister, for your statement today on these important funds. As you referenced, back in June, we had the Government debate on this topic, and as you'd expect, I focused my attention and time in that debate on the role of local authorities and how they can play their part in drawing down this important money for our communities. And as we've seen, despite perhaps the more dour assessment you put on this, the vast majority of councils have submitted bids through the levelling-up fund, and the community renewal fund has seen bids in the hundreds for that money, which shows the engagement of local communities and local authorities in this process. Many local authorities have also welcomed the opportunity to apply for this funding directly. One of the things you mentioned in a previous response was the introduction of corporate joint committees as a part of the future structure of delivery here in Wales, but this, of course, does carry the risk of skills and capacity being taken away from local authorities into these more regional structures -
Welsh: Diolch, Dirprwy Lywydd, a diolch, Gweinidog, am eich datganiad heddiw ar y cronfeydd pwysig hyn. Fel y gwnaethoch chi ei ddweud, yn ôl ym mis Mehefin, cawsom ddadl y Llywodraeth ar y pwnc hwn, ac fel y byddech yn ei ddisgwyl, canolbwyntiais fy sylw a fy amser yn y ddadl honno ar rôl awdurdodau lleol a sut y gallan nhw chwarae eu rhan wrth dynnu'r arian pwysig hwn i'n cymunedau. Ac fel y gwelsom ni, er gwaethaf yr asesiad mwy llym yr ydych chi'n ei roi ar hyn efallai, mae'r mwyafrif llethol o gynghorau wedi cyflwyno ceisiadau drwy'r gronfa codi'r gwastad, ac mae'r gronfa adnewyddu cymunedol wedi gweld ceisiadau yn y cannoedd am yr arian hwnnw, sy'n dangos ymgysylltiad cymunedau lleol ac awdurdodau lleol yn y broses hon. Mae llawer o awdurdodau lleol hefyd wedi croesawu'r cyfle i wneud cais am y cyllid hwn yn uniongyrchol. Un o'r pethau y gwnaethoch chi sôn amdano mewn ymateb blaenorol oedd cyflwyno cyd-bwyllgorau corfforedig fel rhan o strwythur cyflawni'r dyfodol yma yng Nghymru, ond mae hyn, wrth gwrs, yn bygwth y risg y bydd sgiliau a chapasiti'n cael eu cymryd oddi wrth awdurdodau lleol i'r strwythurau mwy rhanbarthol hyn -
English: Can we have the question now, please?
Welsh: A gawn ni y cwestiwn yn awr, os gwelwch yn dda?
English: And one of the elements that UK Government has provided is funding for this capacity to the tune of £125,000 to these local authorities to enable that capacity, so local authorities can draw down this funding. What sort of support would you be looking to provide to local authorities to expand this capacity to ensure that this funding is made the most of in our communities? Thank you.
Welsh: Ac un o'r elfennau mae Llywodraeth y DU wedi'i ddarparu yw cyllid ar gyfer y capasiti hwn o £125,000 i'r awdurdodau lleol hyn er mwyn galluogi'r capasiti hwnnw, fel y gall awdurdodau lleol dynnu'r cyllid hwn i lawr. Pa fath o gymorth y byddech chi'n bwriadu ei ddarparu i awdurdodau lleol i ehangu'r capasiti hwn er mwyn sicrhau bod cymunedau yn manteisio i'r eithaf ar y cyllid hwn? Diolch.